Mfumu wa ka Maxakadzi nkarhi un’wani a wu pfuna tinxaka tin’wani leswaku va ta kota ku xava switirhisiwa eka vahundzi va ndlela. Ndzhawu ya le Delagoa Bay na le Inhambane a yi rhandziwa hi vahundzi va ndlela lava a va tela ku xavisa switirhisiwa na mihandzu. Hi ti 1800s mfumu wa ka Maxakadzi wu pfunile leswaku Vhavenda na Bapedi na vona va ta fuma tinxaka ta vona vinyi hi ku xava mavele na switirhisiwa eka vaDutch.  Ku sukela nkarhi lowu, Vhavenda na Bapedi na vona se a va toloverile ku ti endlela switirhisiwa va ya xavisa kumbe ku xava hi voxe leswi a va swi lava. Lucas a ri ri jaha ra le Xipilongo. Laha Allesburg a a lo ta hi ku ta lava ntirho. Se a swi endla tin'hweti ta tsevu a nga kumi ntirho. Mbilu ya yena a yi nga vaveli yena ntsena kambe a yi vavela na tata wa yena le kaya. Tata wa yena a a n'wi kurisile hi ku hlupheka swinene, hikwalaho Lucas a a lava ku n'wi endlela swo karhi ku n'wi khensa a nga si landza swikwembu. Lucas u loveriwile hi Manana a ha ri ricece. Hi ku vona leswi wansati a xanisisaka xiswona n'wana wo ka a nga ri wa yena kambe wo va wa nuna wa yena na nsati un'wana, tata wa Lucas, yena nkulukumba Manganyi u hlawurile ku ka a nga ha teki. Hikwalaho Lucas u kurisiwile hi tata wa yena ntsena. Hambiswiritano a a nga yangi kule na xikolo. A a humile hi fasitere eka ntangha nkombo.